ועדת העלייה, הקליטה והתפוצות, כנסת 23, פרוטוקול מספר 5, 2020-06-15 10:35

דוד ביטן: אני מתכבד לפתוח את הנושא השני על סדר-היום, זה המשך לישיבה הקודמת, בעניין של מענק קורונה לחיילים המשוחררים.

שלומית אבינח: חיילים בודדים משוחררים.

דוד ביטן: מה?

שלומית אבינח: חיילים בודדים משוחררים.

דוד ביטן: אני אומר: בודדים.

דוד ביטן: אני לא אחזור על זה.

דוד ביטן: אם טעיתי, אז תקבלו את זה איך שזה.

דוד ביטן: הכוונה שלנו היא לבודדים.

דוד ביטן: אני מציע שמנהלת הוועדה תדווח לנו מה היה מאז הישיבה ואנחנו נמשיך.

דוד ביטן: הינה, בבקשה.

שלומית אבינח: לא.

שלומית אבינח: את זה ענבל תדווח.

שלומית אבינח: אני אגיד מה אנחנו רצינו.

דוד ביטן: בסדר.

שלומית אבינח: בדיון הקודם שהתקיים לפני שבוע עודכנו על ידי נציגי צה"ל, כי 500 חיילים טרם קיבלו את מענק הקורונה מתוך 2,000 זכאי מענק.

שלומית אבינח: בסיכום הישיבה ביקשו כל חברי הוועדה להעביר את המענק באופן מיידי לכל הממתינים.

שלומית אבינח: בישיבה השתתף גם השר מיכאל ביטון.

שלומית אבינח: ביקשנו שהוא יצטרף גם לדיון הזה, אבל מפאת לוח הזמנים שלו וההתראה הקצרה שלנו הוא לא יכול להשתתף.

שלומית אבינח: דובר בדיון הקודם שהתקציב שהוקצה לנושא הוא 8 מיליון ש"ח.

שלומית אבינח: לקראת הדיון הנוכחי קיבלנו עדכון מעוזרת השר, כי הכסף טרם הועבר לגבי ה-500, והשר ביטון ביקש לבדוק את הזכאויות במהלך שלושת השבועות הבאים.

שלומית אבינח: בסיכום הישיבה, הציע יושב-ראש הוועדה חבר הכנסת דוד ביטן להעניק עוד 4,500 ש"ח, חלף אבטלה, לכל אותם החיילים הבודדים המשוחררים שענו על הקריטריונים לקבלת המענק הראשון.

דוד ביטן: עוד 4,000.

שלומית אבינח: עוד 4,500.

דוד ביטן: לא.

דוד ביטן: 4,000.

שלומית אבינח: 4,000?

דוד ביטן: כן.

דוד ביטן: זה כמו המענק הקודם.

דוד ביטן: לא נשנה את זה.

שלומית אבינח: הצעה זו היא הצעה דומה להחלטה שהתקבלה בממשלה להעניק הטבה דומה להטבה שלה זכו העובדים מגיל 67, שלא חזרו עדיין לעבודתם ועבדו קודם, שיקבלו מענק של חודש נוסף של 4000 ש"ח לכל עובד.

שלומית אבינח: כלומר, כמו אלה מעל גיל 67, אז גם החיילים הבודדים – להשוות את הזכאות שלהם לחודש נוסף.

שלומית אבינח: כמו כן החליטה הממשלה, כי מי שזכאי למס הכנסה שלילי – 300,000 איש – באופן מיידי, בחודש הבא יקבלו 8,000 ש"ח לאדם בהיקף של 400 מיליון ש"ח הוצאה.

שלומית אבינח: מתן המענק עכשיו יקל עליהם לעבור את התקופה.

דוד ביטן: טוב.

דוד ביטן: מה שאני מבין הוא שיש לנו שתי בעיות.

דוד ביטן: הבעיה הראשונה היא 500 איש שעדיין לא קיבלו.

דוד ביטן: משום מה, אני לא יודע.

דוד ביטן: אולי הם לא רוצים להגיש.

דוד ביטן: זה כבר עניין אחר.

ענבל פז-פיטל: אני אעדכן.

דוד ביטן: הבעיה השנייה היא שהמועד האחרון להגשת הבקשות הוא 30 ביוני 2020.

דוד ביטן: אני אצטרך מהאוצר איזושהי דחייה על מנת שיוכלו לטפל בזה.

דוד ביטן: כי גם השר אומר שייקח לו בין שלושה שבועות לארבעה שבועות על מנת לטפל בזה.

דוד ביטן: והבעיה שנייה היא, כמובן, שאנחנו רוצים לתת להם עוד חודש אחד, כי זה מגיע להם, לכל החיילים המשוחררים, שהם חיילים בודדים.

דוד ביטן: זה 8 מיליון שקל בסך הכול.

דוד ביטן: בואו נגיד, בתשלומים שניתנו לקורונה, זה בטל בשישים.

דוד ביטן: אם אנחנו היינו במצב רגיל, 8 מיליון שקל זה היה הרבה כסף.

דוד ביטן: אבל מכיוון שנתנו מיליארדים לנושא של הקורונה, אין סיבה להפלות חיילים בודדים משוחררים בעניין הזה.

דוד ביטן: מה גם שאיך שהם ישתחררו, אתם יודעים, אי-אפשר למצוא עבודה כשמדובר בחודש-חודשיים של הקורונה.

דוד ביטן: פשוט יש מעל מיליון מובטלים.

דוד ביטן: אז אין שום סיכוי שהם יעבדו במקום עבודה.

דוד ביטן: מהסיבה הזאת צריך לתת להם עוד חודש.

דוד ביטן: אז אנחנו נתחיל עם משרד הביטחון?

שלומית אבינח: כן.

דוד ביטן: אתם תשמעו את כולם ואחר כך תתייחסו.

דוד ביטן: אלוף משנה גלית גולן, ובעתיד תת-אלוף, נכון?

דוד ביטן: זה בטוח, אני לא טועה פה.

דוד ביטן: בסוף תגיעי לתת-אלוף.

גלית גולן: תודה.

גלית גולן: אני אתן, בבקשה, לראש אגף לחיילים משוחררים במשרד הביטחון להציג את הנושא.

דוד ביטן: בבקשה.

דוד ביטן: טוב.

ענבל פז-פיטל: הנושא של מענק שכר דירה לבודדים משוחררים הוא במשרד הביטחון.

ענבל פז-פיטל: ואנחנו נעדכן מהישיבה הקודמת שכבר 1,500 חיילים בודדים משוחררים קיבלו את הטבת שכר הדירה, שזה 1,000 ש"ח לחודש ובנוסף את מענק הקורונה.

ענבל פז-פיטל: נמצאים היום בתהליכים כאלה ואחרים כ-200 חיילים משוחררים בודדים שנרשמו להטבה וטרם הגישו את המסמכים.

ענבל פז-פיטל: יש באתר שלנו מקום שבו נרשמים קודם להטבה.

ענבל פז-פיטל: אנחנו בודקים את הזכאות.

ענבל פז-פיטל: אם הם בשנה ראשונה ועונים על התנאים, מבחינתנו, רק שתדע כבוד היושב-ראש, הם כבר נכנסו.

ענבל פז-פיטל: כל עוד הם זכאים, אנחנו לא צריכים ארכת מועד.

דוד ביטן: לגביהם?

ענבל פז-פיטל: כן.

ענבל פז-פיטל: גם אם הם לא הגישו את המסמכים ואנחנו בבדיקה, בתיאום עם האוצר, הם זכאים להשלמה.

דוד ביטן: על ה-276 את מדברת?

ענבל פז-פיטל: 276 זו רשימה שנאספה באופן פרטי בציבור והועברה לשר מיכאל ביטון.

ענבל פז-פיטל: אנחנו בדקנו אחד-אחד.

ענבל פז-פיטל: זה לא קשור לנתונים שאני נותנת עכשיו.

ענבל פז-פיטל: בתוכה יש כבר 80 שקיבלו את המענק ואת שכר הדירה.

ענבל פז-פיטל: יש שם כאלה שהם לא בודדים.

שלומית אבינח: מתוך ה-276?

ענבל פז-פיטל: נכון.

ענבל פז-פיטל: יש שם כאלה שהם לא בודדים ולא מוכרים והם לא חיילים משוחררים.

ענבל פז-פיטל: זו פשוט רשימה ציבורית.

דוד ביטן: אוקיי.

דוד ביטן: אז לא מגיע להם.

ענבל פז-פיטל: לא.

ענבל פז-פיטל: זו רשימה ציבורית שהעבירו.

ענבל פז-פיטל: ויש שם 158 שהם בתוך אלה שעכשיו אמרתי, שלנו יש עוד שאנחנו יודעים עליהם.

דוד ביטן: אז אלה מטופלים?

ענבל פז-פיטל: מטופלים.

דוד ביטן: לגביהם לא צריך אורכה.

ענבל פז-פיטל: לא צריך אורכה והם מטופלים באופן פרטני.

דוד ביטן: ולמי צריך עוד אורכה?

ענבל פז-פיטל: באופן פרטני הם גם מ טופלים.

דוד ביטן: אז למי צריך אורכה?

דוד ביטן: לאלה מתוך 2,000?

ענבל פז-פיטל: לאלה שיגישו בשבוע - - -

דוד ביטן: מתוך 2,000?

ענבל פז-פיטל: כן.

ענבל פז-פיטל: יפה.

דוד ביטן: כמה יש בסך הכול שמגיע להם את ה-4,000 שקל?

ענבל פז-פיטל: עד היום קיבלו 1,500.

דוד ביטן: לא.

דוד ביטן: אבל כמה יש בסך הכול?

ענבל פז-פיטל: יש לנו בצנרת עכשיו, אנחנו מעריכים, כ-300.

ענבל פז-פיטל: אנחנו צריכים לבדוק מתוכם - - -

שלומית אבינח: כ-300 שאתם יודעים עליהם?

שלומית אבינח: שכבר הגישו?

שלומית אבינח: כי את אומרת 200.

ענבל פז-פיטל: שהגישו ונרשמו, מתוכם 158 נמצאו זכאים.

ענבל פז-פיטל: ועוד 33 מתוך הרשימה בכלל לא הגישו בקשה.

ענבל פז-פיטל: פנינו אליהם גם בטלפון וגם ב-SMS.

שלומית אבינח: זאת אומרת, 68 לא הגישו בקשה, לפי מה שכתבת.

ענבל פז-פיטל: לא, לא.

ענבל פז-פיטל: מתוך ה-68 תראי חלוקה: 33 לא הגישו בקשה וזכאים, ופנינו אליהם אחד-אחד אישית גם בטלפון וגם ב-SMS להגיש בקשה עד ה-30 ביוני עם המסמכים; 35 הם אלה שאמרתי שהם לא מוכרים.

דוד ביטן: אז למה הם לא מגישים את המסמכים?

דוד ביטן: יש עם זה איזו בעייתיות פה?

דוד ביטן: במסמכים?

ענבל פז-פיטל: תהליך ההרשמה באתר הוא שקודם כול נרשמים להטבה ומקבלים לאזור האישי הודעה: אתם זכאים, נא הגישו את המסמכים.

אנדרי קוז'ינוב: איזה מסמכים הם צריכים להגיש?

ענבל פז-פיטל: חוזה שכירות.

ענבל פז-פיטל: חוזה שכירות בתוקף לתקופת הקורונה, שזה המתווה שהושג עם האוצר.

ענבל פז-פיטל: זאת אומרת, אם הם מגישים חוזה שכירות מלפני חצי שנה, שלא בתקופת הקורונה - - -

דוד ביטן: הסיוע הבא תלוי רק בשכירות?

יעל אגמון: כן.

ענבל פז-פיטל: 1,000 ש"ח בחודש לשכירות.

דוד ביטן: מה?

דוד ביטן: הם לא צריכים מחיה?

שלומית אבינח: זה 1,000 ו-4,000.

דוד ביטן: אה, 1,000 פלוס 4,000.

ענבל פז-פיטל: ה-4,000 היא הטבה החדשה של משבר הקורונה למי שיש לו - - -

דוד ביטן: היא לא קשורה לחוזה השכירות.

ענבל פז-פיטל: היא לא קשורה.

ענבל פז-פיטל: הם מקבלים 1,000 ש"ח בחודש.

דוד ביטן: כמה חיילים בסך הכול?

דוד ביטן: יש הרי 5,000 חיילים.

ענבל פז-פיטל: יש 3,500 משוחררים.

דוד ביטן: אז למה השאר לא מגישים בקשה?

ענבל פז-פיטל: כי יש כאלה שלא גרים בשכירות.

ענבל פז-פיטל: יש כאלה שחזרו למשפחות.

ענבל פז-פיטל: יש כאלה שגרים - - -

דוד ביטן: אבל מגיע להם את 4,000 בכל מקרה.

דוד ביטן: מה זה קשור שכר דירה?

דוד ביטן: אני לא מבין.

ענבל פז-פיטל: זאת שאלה שצריך להפנות לאוצר.

דוד ביטן: מה?

ענבל פז-פיטל: זאת שאלה שצריך להפנות לאוצר.

דוד ביטן: מה הקשר לשכר דירה?

דוד ביטן: מה זה?

דוד ביטן: הוא חייב לשכור דירה כדי לבזבז את ה-4,000, כדי לקבל את ה-4,000?

יעל אגמון: לא.

דוד ביטן: אני לא הבנתי את העניין הזה.

יעל אגמון: המענק הזה ניתן כדי לייצר פתרון שהוא יחסית מהיר ולא דורש חקיקה.

יעל אגמון: בעצם התלבשנו על צינור סיוע שכבר קיים בקרן, שזה סיוע בשכר דירה לחיילים בודדים.

יעל אגמון: בסדר?

יעל אגמון: חייל בודד שחי בארץ – חלקם, דרך אגב, הם עולים והם חוזרים אחרי השירות הצבאי לחו"ל – חייל בודד שחי בארץ ושוכר דירה, הקרן משלמת לו בכל חודש 1,000 שקל.

דוד ביטן: כן.

דוד ביטן: התלבשתם על זה.

יעל אגמון: התלבשנו על זה.

דוד ביטן: אבל מה קורה עם כאלה שאין להם?

דוד ביטן: אז מה?

דוד ביטן: בגלל נוכחות חובה להתייצב אתם לא נותנים לו?

יעל אגמון: אלה שאין להם שכר דירה לא זכאים למענק הזה.

דוד ביטן: לא.

דוד ביטן: זה לא הגיוני.

יעל אגמון: אלה שאין להם חוזה שכירות לא זכאים למענק הזה.

דוד ביטן: לא.

דוד ביטן: זה לא הגיוני.

דוד ביטן: אתם תצטרכו לטפל בזה.

דוד ביטן: כולם מגיע להם.

דוד ביטן: זה לא משנה אם יש לו דירה או לא.

דוד ביטן: ההפך.

דוד ביטן: מי שאין לו דיברה מגיע לו יותר, אני חושב.

דוד ביטן: והם צריכים את זה לדמי מחיה.

יעל אגמון: מי שאין לו דירה כנראה שחי או אצל משפחה או במקום אחר.

יעל אגמון: ואז ההוצאות שלו נמוכות יותר.

שלומית אבינח: מה?

שלומית אבינח: עם סבא, סבתא?

יעל אגמון: כן.

דוד ביטן: מה זה?

שלומית אבינח: סבא, סבתא?

יעל אגמון: כן.

יעל אגמון: סבא, סבתא, דודים, דודות.

יעל אגמון: חזר לחו"ל, יכול להיות.

דוד ביטן: אם הוא נסע לחו"ל, לא מגיע לו.

דוד ביטן: הוא חי בחו"ל ולא מגיע לו שום דבר.

דוד ביטן: אם הוא נמצא בחו"ל, אין על זה ויכוח.

דוד ביטן: אבל מי שגר אצל ההורים, אז נותנים לו מענק מסוים שמשמש אותו.

דוד ביטן: את יודעת מה, מי שאין לו חוזה שכירות – שהמענק יהיה יותר נמוך.

דוד ביטן: אין בעיה.

דוד ביטן: אבל אי-אפשר לבטל לו את המענק בכלל.

יעל אגמון: התנאים של המענק הזה שניתנו, הם ניתנו לזכאי - - -

דוד ביטן: לא, לא.

דוד ביטן: זה לא מקובל עליי.

דוד ביטן: מה הנוהל שצריך לעשות על מנת שאנשים יהיו זכאים?

דוד ביטן: לקבל החלטת ממשלה?

יעל אגמון: בסבב הקודם, אחרי הרבה התייעצות עם גורמים משפטיים, זאת הייתה הדרך הכי קלה והכי מהירה.

דוד ביטן: כן.

דוד ביטן: הדרך קלה כי היה נוח לכם.

דוד ביטן: וזה בסדר גמור, אני לא בא בטענות.

דוד ביטן: כי רציתם לעשות את זה מהר.

יעל אגמון: זו לא החלטת ממשלה; זה תיקון לחוק חיילים משוחררים.

דוד ביטן: זה לא בסדר.

דוד ביטן: מה?

דוד ביטן: איך אנחנו עושים שגם אלה שאין להם חוזה שכירות יקבלו?

יעל אגמון: תיקון חוק.

דוד ביטן: אוקיי.

דוד ביטן: אז נבקש מכם.

דוד ביטן: עם מי מהם צריך לדבר?

דוד ביטן: חוץ מכם.

דוד ביטן: עם שר האוצר אולי?

דוד ביטן: שצריך תוספת תקציבית.

דוד ביטן: מה צריכים פה?

יעל אגמון: גם תוספת תקציבית עם מקור תקציבי וגם תיקון חקיקה.

דוד ביטן: אוקיי.

דוד ביטן: אז אני מציע דבר כזה: שאלה שאין להם חוזה שכירות והם נמצאים בארץ – ברור שלמי שנמצא בחו"ל לא צריכים לתת דמי מחיה; הוא מסתובב שם בהודו או במקום אחר.

דוד ביטן: משרד הביטחון, כמה, לדעתכם, הם צריכים לקבל?

דוד ביטן: אולי, בואו נגיד, הם לא צריכים לקבל 4,000, כי הם נשענים על המשפחה שלהם ועל איפה שהם גרים.

דוד ביטן: 2,000 שקל זה מספיק פה?

יעל אגמון: כבוד היושב-ראש, אני רק אגיד שממש בימים האלה יש באוויר תזכיר של הממשלה, של שר האוצר ושר הביטחון, שמאפשר לכלל החיילים, גם בודדים וגם לא בודדים, למשוך 4,000 שקל מהפיקדון לכל מטרה.

דוד ביטן: אבל זה לכולם מגיע.

דוד ביטן: מה?

דוד ביטן: זה כסף שלו.

דוד ביטן: את לא יכולה לסחור עליו פעמיים.

אלכס קושניר: בדיוק.

יעל אגמון: אבל ככל שיש חייל שנקלע למצוקה כלכלית לאור משבר הקורונה, הכסף הזה יכול לשמש אותו לכל מטרה.

דוד ביטן: לא, לא.

דוד ביטן: זה לכל החייליים.

אנדרי קוז'ינוב: אבל זה פותר בעיה נקודתית.

יעל אגמון: בניגוד - - -

דוד ביטן: הבנתי.

דוד ביטן: הבנתי.

דוד ביטן: זה אומנם עוזר, אני לא אומר שלא.

דוד ביטן: אבל זה לכל החיילים.

דוד ביטן: אז למה את צריכה לקפח אותו?

דוד ביטן: מגיע לו, מה?

דוד ביטן: אתם יודעים מה?

דוד ביטן: נתתם מיליארדים לכל מיני גופים עסקיים, ופה חיילים, שזה עניין סוציאלי פר אקסלנס, אתם מתעקשים איתם על כל מיני קריטריונים.

יעל אגמון: מי שבאמת שוכר דירה וההוצאות הקבועות שלו נמשכות גם בתקופת הקורונה והן מאוד מאוד גבוהות, קיבל מענה בדבר הזה.

דוד ביטן: בסדר.

דוד ביטן: אני לא מתווכח על זה.

יעל אגמון: חייל משוחרר, שגר בבית משפחתו – ההוצאות שלו לא מאוד מאוד גבוהות.

דוד ביטן: אז אני אומר שאין בעיה.

יעל אגמון: ולכן לטעמנו המשיכה מהפיקדון, עם המענק הזה שניתן לחיילים משוחררים שכן יש להם שכר דירה והיו צריכים להמשיך לשלם אותו גם בתקופת הקורונה, נותן מענה טוב לאוכלוסייה הזאת.

דוד ביטן: אני לא חושב.

דוד ביטן: אני חושב שאת מפלה אותם, אם את נותנת לכולם.

דוד ביטן: קודם כול, זה כסף שלו.

דוד ביטן: אז את עוזרת לו בכסף שלו?

דוד ביטן: הרי זה עומד לזכותו.

יעל אגמון: זה עומד לזכותו.

דוד ביטן: אז מה העניין?

דוד ביטן: את עושה את זה לכל החיילים.

דוד ביטן: אני לא מבין את זה.

יעל אגמון: אבל זה עומד לזכותו למטרות מסוימות.

יעל אגמון: ואנחנו מאפשרים עכשיו הרחבה משמעותית של המשיכה של הכסף.

דוד ביטן: כן, קושניר.

אלכס קושניר: יעל, אני חושב שלתת לחיילים למשוך את הכסף, למשוך את הפיקדון, זה אולי יפתור איזושהי בעיה נקודתית היום.

דוד ביטן: כן.

אלכס קושניר: אבל זה יחמיר את הבעיה בהמשך.

אלכס קושניר: כי בפיקדון הזה משתמשים בשביל דברים אחרים: בשביל לימודים, בשביל קניית דירה, בשביל פתיחת עסק, בשביל הרבה מאוד דברים.

אלכס קושניר: ולכן לבוא ולהגיד: אנחנו ניתן להם למשוך את הפיקדון – זה פשוט לפגוע בחיילים האלה.

אלכס קושניר: לכן אני חושב שאין שום סיבה שלא תמצאו עוד 8 מיליון שקל כדי לתת לחיילים.

דוד ביטן: לא.

דוד ביטן: זה יותר מ-8 מיליון שקל.

דוד ביטן: כמעט 3,500 איש.

אנדרי קוז'ינוב: זה פחות או יותר 14 מיליון שקל.

דוד ביטן: אני מציע דבר כזה – ואני מבקש מהאוצר לא להתנגד לזה, כי זה כסף קטן; זה אומנם כל כסף זה דבר גדול, אבל זה כסף קטן תקציבית, אני מתכוון – שאלה שאין להם חוזה שכירות יקבלו מחצית - -

שלומית אבינח: ממענק הקורונה.

דוד ביטן: - - מהמענק הפורמלי של הקורונה שעומד על 4,000.

דוד ביטן: אז הם יקבלו 2,000.

דוד ביטן: אני מקבל את הטענה שאם הם נסמכים על בית אחר, הם לא צריכים – אין להם הוצאות כמו אלה שלא נסמכים על בית אחר.

דוד ביטן: זה דבר ראשון.

דוד ביטן: דבר שני, כל הגוורדיה הזאת תקבל עוד חודש.

דוד ביטן: אם לוקחים את זה מבחינה תקציבית, אנחנו מגיעים לזה ש-3 מיליון זה ה-1,500 כפול 2,000; עוד 3 מיליון זה החודש הנוסף זה 6 מיליון; ו-2,000 כפול 4,000 זה 8 מיליון.

דוד ביטן: בסך הכול אנחנו מדברים על 14 מיליון שקל תקציב, נכון?

יעל אגמון: כן.

יעל אגמון: שוב, צריך לבדוק.

דוד ביטן: בסדר.

דוד ביטן: אני אומר בערך.

דוד ביטן: עשיתי חישוב גס.

יעל אגמון: אבל זה תחת החישוב שאתה עשית, כן.

יעל אגמון: אין לי את הנתונים המדויקים.

דוד ביטן: אז אני אומר לך את הנתונים עכשיו לפי מה שהם אמרו לי.

דוד ביטן: זה בערך בסביבות 14 מיליון.

דוד ביטן: אני מציע שנקבל החלטה בעניין הזה, שמתקנת את הזה.

דוד ביטן: ואתם תדברו עם שר האוצר.

דוד ביטן: תעשו את העבודה המקצועית.

דוד ביטן: אני אדבר גם איתו.

יעל אגמון: בסדר.

יעל אגמון: אין בעיה.

דוד ביטן: ואם צריך לקבל החלטת ממשלה ולתקן את החוק, אז תגישו את זה.

דוד ביטן: כי בסך הכול, אני פה לא מדבר על מיליארדים ועל כל מיני רפורמות, על כל מיני שיקולים כלכליים במאקרו, שצריך להחזיר אנשים לעבודה.

דוד ביטן: פה מדובר בכסף קטן, תקציב קטן, אבל יש לו תוצאות גדולות.

דוד ביטן: מדובר באנשים שבאמת צריכים את זה.

דוד ביטן: אחרת, הם לא היו חיילים בודדים.

דוד ביטן: הם היו משהו אחר.

דוד ביטן: את מבינה?

יעל אגמון: אדוני היושב-ראש, אם אני רק יכולה להגיד.

דוד ביטן: כן.

יעל אגמון: קופסאות הקורונה שחוקקו בחוק יסוד: משק המדינה, לאור העובדה שאנחנו בתקציב המשיכי, הגיעו לכנסת עם ייעודים ברורים, בסדר?

יעל אגמון: והחוק גם במחייב אותנו לדווח לכנסת על שימוש בכספים האלה לייעודים שהכנסת קבעה.

דוד ביטן: בסדר גמור.

דוד ביטן: אין בעיה.

דוד ביטן: איזה ייעודים?

יעל אגמון: אין לי את החוק.

יעל אגמון: אני יכולה להוציא אותו - - -

דוד ביטן: מה זאת אומרת?

דוד ביטן: אתם נותנים הרי לכולם.

דוד ביטן: מה זה ייעודי?

יעל אגמון: לא.

יעל אגמון: החוק נחקק – אם אתה רוצה אפשר לפתוח את חוק יסוד: משק המדינה.

יעל אגמון: יש שם ממש סעיפים עם סכומים.

דוד ביטן: כן?

יעל אגמון: כן.

דוד ביטן: אז למה נתתם 4,000 שקל לקשיש מעל גיל 67?

דוד ביטן: איזה ייעוד יש לו?

יעל אגמון: זה בתוך הקופסה של 14 מיליון.

דוד ביטן: איזה ייעוד?

יעל אגמון: לא.

יעל אגמון: יש בחוק יסוד - - -

דוד ביטן: אז גם פה, אותו ייעוד.

דוד ביטן: מה?

יעל אגמון: לא.

יעל אגמון: אבל זה לא.

דוד ביטן: את מדברת על ייעוד סוציאלי.

דוד ביטן: אז גם פה יש ייעוד סוציאלי.

יעל אגמון: לא.

יעל אגמון: אבל הקופסאות תוקצבו לשימושים מסוימים.

דוד ביטן: מאה אחוז.

יעל אגמון: תוקצבו במלואן.

יעל אגמון: זאת אומרת, בתוך הקופסה - - -

דוד ביטן: איזה שימוש יש לאלה שמעל גיל 67?

יעל אגמון: יש ממש בחוק סעיף כזה.

דוד ביטן: יש סעיף כזה?

יעל אגמון: כן.

דוד ביטן: אז תוסיפו את זה.

דוד ביטן: מה?

דוד ביטן: זה לא חוק.

יעל אגמון: זה חוק.

יעל אגמון: זה חוק.

יעל אגמון: זה חוק יסוד.

אלכס קושניר: רגע, ואיך תקצבתם את המענק הראשון של החיילים?

יעל אגמון: בחוק יש סעיף של שונות.

אלכס קושניר: נו, אז תכניסו את זה.

יעל אגמון: לא.

יעל אגמון: אבל הוא זה נגמר.

יעל אגמון: השונות זה הכסף של הפיקדון, שהוא תזרימי אבל עדיין צריך לתקצב אותו, פלוס הדבר הזה.

יעל אגמון: זאת אומרת, לחוק יסוד: משק המדינה יש מטרות, ייעודים.

דוד ביטן: בסדר.

דוד ביטן: אני סומך עליכם.

דוד ביטן: הרי גם ככה צריך לתקן את החוק לגבי חיילים בודדים.

דוד ביטן: אז תקנו גם את זה.

יעל אגמון: אני רק אציין ואגיד שככל שרוצים לשים את הכסף הזה, הממשלה תצטרך להגיד מה המקור לדבר הזה בתוך קופסת הקורונה.

דוד ביטן: אין בעיה.

דוד ביטן: 14 מיליון שקל, והם לא צריכים לעשות קיצוצים.

דוד ביטן: עכשיו, עכשיו, לאחרונה, הוספתם, ראש הממשלה הוסיף עוד מיליארדים.

דוד ביטן: אז מה עשיתם?

דוד ביטן: תיקנתם את החוק?

יעל אגמון: כן.

יעל אגמון: חוק היסוד.

יעל אגמון: הוספנו עוד קופסה.

דוד ביטן: אני לא ראיתי שתיקנתם את החוק.

יעל אגמון: הוספנו עוד קופסה.

יעל אגמון: הוספנו קופסה של 14 מיליארד שעברה בכנסת לפני שבועיים.

דוד ביטן: איפה?

דוד ביטן: בתיקון לחוק?

יעל אגמון: כן.

יעל אגמון: עברה בכנסת לפני שבועיים.

דוד ביטן: אז תוסיפו.

דוד ביטן: אני מאמין שחברי הכנסת יתמכו בתוספת שקשורה לחיילים בודדים.

אלכס קושניר: פה-אחד.

אלכס קושניר: יהיו לך כמעט 120 אצבעות.

דוד ביטן: פשוט צריכים רק את הממשלה פה.

דוד ביטן: לא יותר מזה.

יעל אגמון: זה כן דורש מקור תקציבי, מבחינתנו.

יעל אגמון: וזה צריך להיות בתוך סדר העדיפויות של הממשלה לתקציב של התמודדות עם קורונה.

דוד ביטן: 14 מיליון.

יעל אגמון: מבחינתנו, זה צריך להיות חלק מסדר העדיפויות של הממשלה בתקציב של התמודדות של קורונה.

שלומית אבינח: - - -

דוד ביטן: לא.

דוד ביטן: שכר דירה יש 2,000.

דוד ביטן: אין יותר.

יעל אגמון: אלא אם כן, כמובן, משרד הביטחון מעוניין לשים את הכסף מתקציבו.

יעל אגמון: ואז כמובן שאין בעיה.

דוד ביטן: בסדר.

דוד ביטן: מה?

דוד ביטן: המלחמה הזאת של המקור התקציבי לא מתאימה לסעיף הזה.

דוד ביטן: מה אני אגיד לך?

דוד ביטן: הייתי בסרטים האלה בכנסת הקודמת.

דוד ביטן: יש פעמים שכן צריך להתעקש, יש פעמים שלא צריך להתעקש.

דוד ביטן: פה לא מדובר על הרבה כסף.

דוד ביטן: מדובר בתקציב מאוד קטן, תוצאות גדולות.

דוד ביטן: אתם צריכים גם כאזרחי המדינה, לא כנציגי האוצר, אתם צריכים לסייע בעניין הזה.

דוד ביטן: לא כל דבר קשור לעבודה שלכם.

דוד ביטן: התפקיד שלכם כשמדובר בחיילים משוחררים זה לשחרר קצת את המעגל.

יעל אגמון: לא.

יעל אגמון: אדוני היושב-ראש, אני מקבלת את האמירה.

דוד ביטן: כולנו אזרחי המדינה, אתם ואנחנו.

דוד ביטן: אנחנו לא עובדים בחלל ריק.

דוד ביטן: כולנו ביחד.

יעל אגמון: אני מקבלת האמירה לגמרי, אבל בסוף תפקידנו הוא גם לשמור על הקופה הציבורית.

דוד ביטן: מקובל.

דוד ביטן: מקובל עליי, כן.

יעל אגמון: בעיקר בשביל להוריד את החוב לדורות הבאים.

יעל אגמון: אז ככל שאנחנו מגדילים את ההוצאה עכשיו, זה בסוף יהיה לילדים של כולנו לשלם.

אנדרי קוז'ינוב: ולא 14 מיליון הם אלה שיסגרו את החוב עבור ילדינו.

דוד ביטן: אין בעיה.

דוד ביטן: כמו שלא עשיתם קיצוץ תקציבי כשאישרתם את 8 מיליארד האחרונים, אלא הוספתם את זה לגירעון, כך תעשו עם 14 מיליון.

דוד ביטן: כי מהרגע שמתחילים לקצץ, אז בסוף לא עושים כלום.

דוד ביטן: ה-8 מיליארד לא ראיתי שקיצצתם.

דוד ביטן: הוספתם את זה, נכון?

דוד ביטן: הגדלתם את הגירעון.

יעל אגמון: בתיקון חקיקה.

דוד ביטן: גם פה תגדילו את הגירעון טיפה.

דוד ביטן: לא יקרה כלום.

דוד ביטן: אני אסגור את זה עם שר האוצר.

דוד ביטן: אני אעזור לכם.

שלומית אבינח: אבל מה עם החודש הנוסף?

דוד ביטן: החודש הנוסף בפנים.

דוד ביטן: 14 מיליון.

אלכס קושניר: 14 מיליון זה כולל הכול.

ענבל פז-פיטל: רגע, אני רוצה לדייק.

דוד ביטן: כולל את החודש הנוסף, כולל את ה-2,000 שקל.

אלכס קושניר: כולל, בפעמיים לחדשים.

דוד ביטן: אני לא מקבל את זה, שאלה שאין להם שכירות – היה לכם נוח, מבחינה פורמלית, לעשות את זה ככה.

דוד ביטן: אולי היה לכם כסף.

דוד ביטן: כל העניין הזה שלא כולם – יש לכם תקציב שם שלא מנוצל, אז ניצלתם אותו.

דוד ביטן: בסדר גמור.

דוד ביטן: עשיתם טוב.

דוד ביטן: אני לא מתווכח על זה.

דוד ביטן: אבל אי-אפשר בגלל זה לא לתת לאלה שמגיע להם.

יעל אגמון: האחרים, אני שוב אומרת, מעבר למקור התקציבי שצריך להימצא לטובת העניין, גם דורש תיקון חקיקה.

דוד ביטן: אין בעיה.

דוד ביטן: אני קיבלתי את ההערה שלכם שאין מקור תקציבי.

דוד ביטן: אז אני מבקש שתשקלו את ההערה שלי, שגם ל-8 מיליארד שעכשיו אושרו אין מקור תקציבי.

דוד ביטן: הוספתם את זה לגירעון.

דוד ביטן: אתם יודעים את זה טוב מאוד.

דוד ביטן: אז גם פה תוסיפו.

דוד ביטן: מה ההבדל?

דוד ביטן: אין הבדל.

דוד ביטן: ההפך.

דוד ביטן: המטרה הזאת לא פחות חשובה, כי ה-8 מיליארד נוספו בלי מטרות.

דוד ביטן: הוספתם את זה באופן כללי, אחר כך תחליטו.

דוד ביטן: נכון?

דוד ביטן: פה אנחנו יודעים בדיוק מה המטרה.

יעל אגמון: לא, לא.

יעל אגמון: החוק כולו למטרות ספציפיות.

דוד ביטן: כן.

דוד ביטן: למי נתתם את ה-8 מיליארדים?

דוד ביטן: עדיין לא קבעתם למי נותנים את ה-8 מיליארד.

דוד ביטן: רוצים את זה באופן כללי.

דוד ביטן: ועכשיו אתם התחלתם לתת – 200 לאלה, 300 לאלה, נכון?

דוד ביטן: עכשיו אתם נותנים.

דוד ביטן: נתתם 200 מיליון לאומנים.

דוד ביטן: בסדר.

דוד ביטן: אז פה 14 מיליון.

דוד ביטן: כן, בבקשה.

ענבל פז-פיטל: אני רוצה רק לדייק את התקופה.

ענבל פז-פיטל: מכיוון שהמתווה היום הוא למשוחררים, זה לוקח להם קצת זמן עד שמביאים חוזה.

ענבל פז-פיטל: ככל שזה עד ה-30 ביוני או עד ה-30 ביולי, אני מבקשת - - -

דוד ביטן: לא.

דוד ביטן: אין בעיה.

דוד ביטן: על זה מסכימים.

ענבל פז-פיטל: רגע.

ענבל פז-פיטל: כי מי שהגיש לראשונה, מי שלא מצא עד היום שכירות ומצא אותה בחודש יוני והגיש לנו אותה עכשיו, ולא היה לו חודשים קודמים, אני מבקשת - - -

דוד ביטן: יש הסכמה על זה, נכון?

דוד ביטן: אין בעיה.

דוד ביטן: יש לכם בעיה להאריך את התקופה?

יעל אגמון: אני שוב אסביר.

יעל אגמון: המענק ניתן לתקופת הסגר או לתקופה הקשה של הקורונה שהייתה בחודשים מרץ עד אפריל-מאי, בסדר?

יעל אגמון: ולכן, אגב, שכר הדירה ניתן למי שיש לו חוזה שכר דירה בחודשים האלו, החודשים שבהם המשק היה סגור.

יעל אגמון: ככל שמי שיש לו חוזה שכירות - - -

דוד ביטן: לא.

דוד ביטן: אני הבנתי את מה שאמרת.

דוד ביטן: אבל אי-אפשר להציג חוזה שכירות נכון ל-1 ביולי.

דוד ביטן: מקובל.

יעל אגמון: ביולי.

יעל אגמון: בסדר.

דוד ביטן: אבל אם היה לו חוזה שכירות ב-1 ביוני והגיש את הבקשה רק ב-1 ביולי, אז אין בעיה.

דוד ביטן: אני מקבל את מה שאת אומרת.

יעל אגמון: אם יש צורך, בשביל לעמוד במכסה של 2,000, להאריך את המועד, אנחנו נדבר עם הקרן ונסגור את זה איתם.

דוד ביטן: הבנתי.

דוד ביטן: הבנתי.

דוד ביטן: אז תסגרו.

יעל אגמון: אבל חוזה השכירות – אבל כן חשוב לי להגיד, אדוני היושב-ראש – חוזה השכירות יהיה לחודשים הרלוונטיים.

דוד ביטן: אני אנסח את זה, שיהיה מקובל על כולם.

שלומית אבינח: מי שמגיש ביוני לא זכאי?

דוד ביטן: רגע.

דוד ביטן: רגע.

דוד ביטן: האורכה תהיה עד ה-30 ביולי ובתנאי שאלה שמגישים חוזה שכירות – חוזה השכירות חייב להיות לפני ה-30 ביוני.

דוד ביטן: נכון?

דוד ביטן: זה מקובל.

דוד ביטן: זה מקובל עליהם?

יעל אגמון: כן.

יעל אגמון: עד ה-31 במאי.

יעל אגמון: זה מה שנקבע.

שלומית אבינח: ה-30 ביוני לא כולל?

שלומית אבינח: אבל זה לא כולל את יוני.

דוד ביטן: מה היום הכללים?

יעל אגמון: עד ה-31 במאי.

דוד ביטן: מה הכללים?

דוד ביטן: לא נשנה אותם.

יעל אגמון: 31 במאי.

דוד ביטן: אבל הוא יכול להגיש את זה עד ה-30 ביולי.

דוד ביטן: הוא מראה חוזה עד ה-31 במאי.

יעל אגמון: במאי.

יעל אגמון: נכון.

דוד ביטן: הבנתם?

דוד ביטן: את זה אתם עושים דרך פנייה לקרן.

דוד ביטן: לא צריך תיקון.

יעל אגמון: אנחנו נסגור את זה עם הקרן.

דוד ביטן: אז תכתבי שהאוצר מתחייב לסגור את זה עם הקרן.

דוד ביטן: זו החלטה ראשונה.

יעל אגמון: ככל שנצטרך, ככל שנראה שיש חיילים שעוד לא הגישו, אנחנו נסגור את זה עם הקרן.

דוד ביטן: החלטה שנייה – הוועדה מבקשת מהאוצר ומשר האוצר לתקן את החוק באופן שיינתן מענק בסך 2,000 שקל לחודש גם לאלה שאין להם חוזה שכירות, שאין בידם חוזה שכירות.

ענבל פז-פיטל: בשנה הראשונה לשחרור, בבקשה.

דוד ביטן: בשנה ראשונה.

דוד ביטן: זו אותה החלטה, אני לא יודע.

דוד ביטן: אתם תנסחו את זה אחר כך עם מנהלת הוועדה או היועצת המשפטית.

דוד ביטן: בשנה הראשונה לשחרור, כי הוועדה רואה בזה אפליה של חיילים משוחררים, אפליה בתוך קבוצות החיילים מהחיילים המשוחררים.

דוד ביטן: וגם אלה שאין להם חוזה שכירות זכאים למענק.

שלומית אבינח: חצי מהמענק, אמרת.

דוד ביטן: מה?

דוד ביטן: חצי המענק.

דוד ביטן: מענק מופחת.

דוד ביטן: תכתבי מענק מופחת.

דוד ביטן: החלטה שלישית – הוועדה מבקשת מהאוצר ומשר האוצר לתת מענק נוסף לעוד חודש, כפי שנתנו למגזרים אחרים במשק, בסך של 4,000 שקל לחיילים משוחררים שיש בידם חוזה שכירות ו-2,000 שקל לחיילים משוחררים שאין בידם חוזה שכירות.

דוד ביטן: החלטה רביעית – על פי הנתונים שנמסרו לוועדה, העלות התקציבית לשינויים אלה הינה 14 מיליון שקל.

דוד ביטן: האוצר ושר האוצר מתבקשים לעשות את כל מה שצריך, כולל תיקוני חקיקה, על מנת להביא החלטה זו לידי ביצוע, וזאת תוך תקופה קצרה מאוד.

דוד ביטן: אני מתחייב לדבר עם שר האוצר.

דוד ביטן: אני מקווה שהוא לא יעשה לי בעיות.

דוד ביטן: אבל אתם, אני מבקש מכם בדיונים המקצועיים לא להתנגד.

דוד ביטן: באמת זה לא תקציב גדול, וזה גם למטרה חשובה.

דוד ביטן: תאמינו לי, כסף קטן מביא תוצאות גדולות.

דוד ביטן: שמים כסף גדול – לא מביא תוצאות בכלל.

דוד ביטן: אז תיקחו את זה בחשבון, שפה אתם בסך הכול מסייעים לחיילים משוחררים שאין להם בית והם צריכים את העזרה הזאת.

דוד ביטן: מי בעד?

דוד ביטן: מי נגד?

דוד ביטן: אין נגד.

דוד ביטן: אושר.

דוד ביטן: פה-אחד.

דוד ביטן: תודה רבה לכולם.

ענבל פז-פיטל: תודה לך.